CELEX: 52017PC0396
Language: hu
Date: 2017-07-27
Title: Javaslat A TANÁCS HATÁROZATA az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban a megállapodás I. jegyzőkönyvének a tengerentúli országokról és területekről szóló IX. melléklete módosításának vonatkozásában az Unió nevében képviselendő álláspontról

EURÓPAI BIZOTTSÁG
            Brüsszel, 2017.7.27.
            COM(2017) 396 final
            2017/0172(NLE)
            Javaslat
            A TANÁCS HATÁROZATA
            az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban a megállapodás I. jegyzőkönyvének a tengerentúli országokról és területekről szóló IX. melléklete módosításának vonatkozásában az Unió nevében képviselendő álláspontról
            
               
         
         
            
               INDOKOLÁS
            
            
               1.A JAVASLAT TÁRGYA
            
            
               Ez a javaslat arra a határozatra irányul, amely megállapítja az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban a megállapodás I. jegyzőkönyvének a tengerentúli országokról és területekről szóló IX. mellékletét módosító határozat tervezett elfogadásának vonatkozásában az Unió nevében képviselendő álláspontot.
            
            
               2.A javaslat háttere
            
            
               2.1.Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás
            
            
               Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás (a továbbiakban: a megállapodás) célja az, hogy a fenntartható fejlődés célkitűzésével, a millenniumi fejlesztési célokkal és a Cotonoui Megállapodással összhangban álló kereskedelmi partnerség létrehozása révén hozzájáruljon a szegénység csökkentéséhez és végleges felszámolásához.
            
            
               A megállapodást 2008. október 15-én írták alá, és 2008. december 29-e óta ideiglenesen alkalmazzák.
            
            
               2.2.A Közös CARIFORUM–EU Tanács 
            
            
               A Közös CARIFORUM–EU Tanács általánosan felel a megállapodás működéséért és végrehajtásáért, valamint nyomon követi az abban megfogalmazott célkitűzések teljesülését. Miniszteri szinten rendszeres időközönként, legalább kétévenként ülésezik. A megállapodás célkitűzéseinek elérése céljából hatáskörrel rendelkezik arra, hogy a megállapodás hatálya alá tartozó valamennyi ügyben döntést hozzon. A meghozott határozatok kötelező erejűek a felekre és az aláíró CARIFORUM-államokra nézve, amelyek megtesznek minden olyan intézkedést, amely szükséges a határozatoknak az egyes felek és az aláíró CARIFORUM-államok belső szabályaival összhangban történő végrehajtásához.
            
            
               2.3.A Közös CARIFORUM–EU Tanács tervezett jogi aktusa 
            
            
               2017. november 17-én tartandó negyedik ülésén a Közös CARIFORUM–EU Tanács határozatot (a továbbiakban: a tervezett jogi aktus) készül elfogadni az I. jegyzőkönyv IX. mellékletének módosításáról, amely a tengerentúli országok és területek (a továbbiakban: TOT-ok) jegyzékét tartalmazza.
            
            
               A tervezett jogi aktus célja annak biztosítása, hogy a TOT-oknak a megállapodás I. jegyzőkönyvének IX. mellékletében szereplő jegyzéke naprakész legyen és összhangban álljon az EUMSZ II. mellékletével, tekintettel arra, hogy megváltozott három, a jegyzékben szereplő terület státusza.
            
            
               Saint-Barthélemy (FR) 2012. január 1-jétől az Európai Unióval társult tengerentúli területté vált. Mayotte (FR) 2014. január 1-jétől az Európai Unió legkülső régiójává vált. Szintén 2014. január 1-jén lépett hatályba az Európai Unió és a tengerentúli országok és területek társulásáról szóló 2013/755/EU tanácsi határozat, amely az EUMSZ II. mellékletében felsorolt valamennyi TOT-ra alkalmazandó. Ezért a TOT-oknak a megállapodás I. jegyzőkönyvének IX. mellékletében szereplő jegyzéket megfelelően frissíteni kell.
            
            
               A tervezett jogi aktus a felekre nézve kötelezővé válik a megállapodás 229. cikke (1) és (2) bekezdésének megfelelően.
            
            
               3.Az Unió nevében képviselendő álláspont
            
            
               A megállapodást 2008. október 15-én írták alá és 2008. december 29-től ideiglenesen alkalmazzák.
            
            
               Az Unió nevében képviselendő javasolt álláspont célja a tervezett jogi aktus kötelezővé tétele.
            
            
               4.Jogalap
            
            
               4.1.Eljárási jogalap
            
         
         
            
               4.1.1.Általános elvek
            
            
               Az Európai Unió működéséről szóló szerződés (EUMSZ) 218. cikkének (9) bekezdése értelmében határozatot kell elfogadni „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               4.1.2.A jelen esetre történő alkalmazás
            
            
               A Közös CARIFORUM–EU Tanács egy, a megállapodás által létrehozott szerv.
            
            
               A jogi aktus, amelynek elfogadására a Közös CARIFORUM–EU Tanácsot felhívták, joghatást kiváltó aktusnak minősül. A tervezett jogi aktus a megállapodás 229. cikke (1) és (2) bekezdésének megfelelően a nemzetközi jog értelmében kötelező erejű.
            
            
               A tervezett jogi aktus nem egészíti ki és nem módosítja a megállapodás intézményi kereteit.
            
            
               A javasolt határozat eljárási jogalapja ezért az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Általános elvek
            
            
               Az EUMSZ 218. cikke (9) bekezdésének hatálya alá tartozó határozat anyagi jogalapja elsősorban annak a tervezett jogi aktusnak a céljától és tartalmától függ, amelyre az Unió nevében képviselt álláspont vonatkozik.
            
            
               4.2.2.A jelen esetre történő alkalmazás
            
            
               A tervezett jogi aktus célkitűzése és tartalma a közös kereskedelempolitikához kapcsolódik.
            
            
               A javasolt határozat eljárási jogalapja ezért az EUMSZ 207. cikke.
            
            
               4.3.Összegzés
            
            
               A javasolt határozat eljárási jogalapját az EUMSZ 207. cikkének kell képeznie az EUMSZ 218. cikkének (9) bekezdésével összefüggésben.
            
            
               2017/0172 (NLE)
            
            
               Javaslat
            
            
               A TANÁCS HATÁROZATA
            
            
               az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban a megállapodás I. jegyzőkönyvének a tengerentúli országokról és területekről szóló IX. melléklete módosításának vonatkozásában az Unió nevében képviselendő álláspontról
            
            
               AZ EURÓPAI UNIÓ TANÁCSA,
            
         
         
            
               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodást
                  1
                (a továbbiakban: a megállapodás) 2008. október 15-én írták alá, és 2008. december 29-től ideiglenesen alkalmazzák.
            
            
               (2)A megállapodás 229. cikkének (1) és (2) bekezdése értelmében a Közös CARIFORUM–EU Tanács határozatokat fogadhat el, melyek kötelező erejűek a felekre és az aláíró CARIFORUM-államokra nézve, amelyek megtesznek minden olyan intézkedést, amely szükséges a határozatoknak az egyes felek és az aláíró CARIFORUM-államok belső szabályaival összhangban történő végrehajtásához.
            
            
               (3)2017. november 17-én tartandó negyedik ülésén a Közös CARIFORUM–EU Tanács határozatot készül elfogadni az I. jegyzőkönyv IX. mellékletének módosításáról, amely a tengerentúli országok és területek (TOT-ok) jegyzékét tartalmazza.
            
            
               (4)Helyénvaló meghatározni az Unió nevében a Közös CARIFORUM–EU Tanácsban képviselendő álláspontot, mivel a határozat az Unióra nézve kötelező erejű lesz.
            
            
               (5)A megállapodás I. jegyzőkönyve IX. mellékletének módosítására vonatkozó jogi eszközt a csatolt, tanácsi határozatra irányuló javaslat képezi. A módosítás célja annak biztosítása, hogy a TOT-ok jegyzéke egységesen és naprakészen jelenjen meg a megállapodás I. jegyzőkönyvének IX. mellékletében és az EUMSZ II. mellékletében, tekintettel három terület megváltozott státuszára.
            
            
               (6)Mivel a Közös CARIFORUM–EU Tanács jogi aktusa módosítani fogja a megállapodás I. jegyzőkönyvének IX. mellékletét, a jogi aktus elfogadását követően helyénvaló közzétenni azt az Európai Unió Hivatalos Lapjában.
            
            
               (7)Az EUSZ 17. cikkének (1) bekezdésével összhangban a Közös CARIFORUM–EU Tanácsban a Bizottság képviseli az Uniót. A tagállamok az EUSZ 4. cikke (3) bekezdésének megfelelően támogatják az Unió álláspontját,
            
            
               ELFOGADTA EZT A HATÁROZATOT:
            
            
               1. cikk
            
            
               Az Unió nevében a Közös CARIFORUM–EU Tanács negyedik, 2017. november 17-i ülésén képviselendő álláspontnak a Közös CARIFORUM–EU Tanács e határozathoz csatolt határozattervezetén kell alapulnia.
            
            
               2. cikk
            
            
               Ennek a határozatnak a Bizottság és a tagállamok a címzettjei.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 289., 2008.10.30., 3. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2017.7.27.
            COM(2017) 396 final
            MELLÉKLET
            a következőhöz:
            JavaslatA TANÁCS HATÁROZATA
            az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban a megállapodás I. jegyzőkönyvének a tengerentúli országokról és területekről szóló IX. melléklete módosításának vonatkozásában az Unió nevében képviselendő álláspontról
            
               
         
         
            
               CSATOLMÁNY
            
            
               TERVEZET
            
            
               Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő
            
            
                KÖZÖS CARIFORUM–EU TANÁCS …/2017 HATÁROZATA 
            
            
               (...)
            
            
               a megállapodás I. jegyzőkönyvének a tengerentúli országokról és területekről szóló IX. melléklete módosításáról
            
            
               A KÖZÖS CARIFORUM–EU TANÁCS,
            
            
               tekintettel az egyrészről a CARIFORUM-államok, másrészről az Európai Közösség és tagállamai között létrejött gazdasági partnerségi megállapodásra (a továbbiakban: a megállapodás) és különösen annak I. jegyzőkönyve 41. cikkére,
            
            
               mivel:
            
            
               (1)A megállapodásnak a származó termék fogalmának meghatározásáról és az igazgatási együttműködés módszereiről szóló I. jegyzőkönyve meghatározza, hogy tengerentúli országok és területek (TOT-ok) alatt az említett jegyzőkönyv IX. mellékletében szereplő tengerentúli országok és területek értendők;
            
            
               (2)Mayotte
                  1
                és Saint-Barthélemy
                  2
                jogállásának módosítását, valamint az Európai Unió és a tengerentúli országok és területek társulásáról szóló 2013/755/EU tanácsi határozat
                  3
                hatálybalépését követően módosítani kell a megállapodás I. jegyzőkönyvének IX. mellékletében szereplő, a tengerentúli országokat és területeket felsoroló jegyzéket,
            
            
               A KÖVETKEZŐKÉPPEN HATÁROZOTT:
            
            
               1. cikk
            
            
               Az I. jegyzőkönyv IX. melléklete helyébe az ehhez a határozathoz csatolt melléklet lép.
            
            
               2. cikk
            
            
               Ez a határozat […]-án/-én lép hatályba.
            
            
               Kelt […], 2017. […]-án/-én .
            
            
                     
                        a CARIFORUM-államok részéről
                     
                  
                  
                     
                        az EU részéről
                     
                  
               
               Az I. jegyzőkönyv IX. MELLÉKLETE
            
         
         
            
               Tengerentúli országok és területek
            
            
               E jegyzőkönyv alkalmazásában a „tengerentúli országok és területek” az Európai Unió működéséről szóló szerződés II. mellékletében említett, alább felsorolt országokat és területeket jelentik:
            
            
               (Ez a felsorolás nem érinti ezen országok és területek jogállását vagy annak jövőbeni változását.)
            
            
               1.A Dán Királysággal különleges kapcsolatban álló tengerentúli országok és területek:
            
            
               –Grönland.
            
            
               2.A Francia Köztársasághoz tartozó tengerentúli országok és területek:
            
            
               –Új-Kaledónia és a hozzá tartozó szigetek,
            
            
               –Francia Polinézia,
            
            
               –Saint-Pierre és Miquelon,
            
            
               –Saint-Barthélémy,
            
            
               –Francia Déli és Antarktiszi Területek,
            
            
               –Wallis és Futuna.
            
            
               3.A Holland Királysággal különleges kapcsolatban álló tengerentúli országok és területek:
            
            
               –Aruba,
            
            
               –Bonaire,
            
            
               –Curaçao,
            
            
               –Saba,
            
            
               –Sint Eustatius,
            
            
               –Sint Maarten.
            
            
               4.A Nagy-Britannia és Észak-Írország Egyesült Királyságával különleges kapcsolatban álló tengerentúli országok és területek:
            
         
         
            
               –Anguilla,
            
            
               –Bermuda,
            
            
               –Kajmán-szigetek,
            
            
               –Falkland-szigetek,
            
            
               –Dél-Georgia és Déli-Sandwich-szigetek,
            
            
               –Montserrat,
            
            
               –Pitcairn,
            
            
               –Szent Ilona és a hozzá tartozó területek,
            
            
               –Brit Antarktiszi Terület,
            
            
               –Brit Indiai-óceáni Terület,
            
            
               –Turks- és Caicos-szigetek,
            
            
               –Brit Virgin-szigetek.
            
         
         
            
                  
                     (1)
                  A Tanács 2012/419/EU határozata (2012. július 11.) Mayotte Európai Unióval kapcsolatos jogállásának módosításáról (HL L 204., 2012.7.31., 131. o.).
               
               
                  
                     (2)
                  A Tanács 2010/718/EU határozata (2010. október 29.) a Saint-Barthélemy sziget Európai Unióval kapcsolatos jogállásának módosításáról (HL L 325., 2010.12.9., 4. o.).
               
               
                  
                     (3)
                  A Tanács 2013/755/EU határozata az Európai Unió és a tengerentúli országok és területek társulásáról (HL L 76., 2014.3.15., 56. o.).